Smú sa užívať borievky počas tehotenstva?
Dobrý deň prajem.
Dcéra, učiteľka v 17.týždni tehotenstva po  mnohonásobne opakujúcich sa virózach a prekonanom covide dostala od prírodnej liečiteľky borievky v mede na posilnenie imunity a zábranu ďalšej infekcie. Pred rokom mala spontánny potrat v dôsledku genetickej chyby. Neuškodí dieťatku?
Dobrý deň,
ďakujeme za Vašu otázku.
Borievka obyčajná dráždi obličkový parenchým a je neškodná iba krátkodobo (maximálne 2 týždne) u ľudí so zdravými obličkami. V priebehu tehotenstva sa zvyšuje záťaž na obličky, preto borievka patrí medzi rastliny, ktorých použitie sa počas tehotenstva neodporúča.
Prajem pekný zvyšok dňa.
S pozdravom
PharmDr. Veronika Kiabová